Dornier Do 22

Το Dornier Do 22 ήταν μονοκινητήριο υδροπλάνο της δεκαετίας του 1930. Είναι αξιοσημείωτο πως αν και διέθετε εξαιρετικές επιδόσεις για την εποχή του, κατασκευάστηκε αποκλειστικά για εξαγωγές και δεν υιοθετήθηκε ποτέ από τη Γερμανία. Παρήχθησαν στα εργοστάσια της Dornier στη Γερμανία και την Ελβετία και πωλήθηκαν στη Γιουγκοσλαβία (12 μονάδες), στην Ελλάδα (επίσης 12 μονάδες) και στη Φινλανδία (4 μονάδες).

Περιγραφή
Το 1934 η ελβετική θυγατρική της Dornier, με έδρα το εργοστάσιό της στο Άλτερχαϊν (Altenrhein), σχεδίασε το στρατιωτικό τριθέσιο μονοκινητήριο υδροπλάνον Do C3. Κατασκευάστηκαν δύο πρωτότυπαSmith and Kay 1974, p. 119. και η πρώτη πτήση πραγματοποιήθηκε το 1935.

Το αεροσκάφος ήταν ένα μονοπλάνο με πτέρυγα αλεξηλίου, μεταλλικής κατασκευής με υφασμάτινη επικάλυψη. Η ελαφρώς οπισθοκλινής πτέρυγά του ήταν συνδεδεμένη με την άτρακτο μέσω αντηρίδων, ενώ οι δύο πλωτήρες του ήταν συνδεδεμένοι τόσο με την πτέρυγα όσο και με την άτρακτο. Προωθούνταν από κινητήρα Hispano-Suiza 12Ybrs που έστρεφε τρίφυλλη έλικα] και μπορούσε να μεταφέρει μία τορπίλη ή βόμβες. Ο αμυντικός του οπλισμός αποτελούνταν από ένα σταθερό εμπρόσθιο πολυβόλο, δύο επιπλέον στο πίσω κόκπιτ και ένα ακόμη σε κοιλιακή θέση.Green 1962, p. 66.

Το πρώτο μοντέλο παραγωγής ήταν το Do 22/See και εφοδιασμένο με πλωτήρες πραγματοποίησε την πρώτη του πτήση στις 15 Ιουλίου 1938 από το εργοστάσιο της Dornier στο Φριντριχσχάφεν στη Γερμανία, παρόλο που περιλάμβανε εξαρτήματα κατασκευασμένα στην Ελβετία. Παρότι η Luftwaffe δεν έδειξε ενδιαφέρον για το αεροσκάφος, ορισμένες μονάδες πωλήθηκαν στη Γιουγκοσλαβία, την Ελλάδα και τη Λετονία. Τον Μάρτιο του 1939 ολοκληρώθηκε και δοκιμάστηκε ένα πρωτότυπο με συμβατικό σύστημα προσγείωσης (το Do 22L) αλλά δεν προχώρησε η παραγωγή του.Smith and Kay 1974, pp. 119–120.

Επιχειρησιακή ιστορία
Κατά τη Γερμανική εισβολή στα Βαλκάνια το 1941 τα Ελληνικά Do 22 καταστράφηκαν μέχρις ενός, αλλά τα πληρώματα οκτώ εκ των Γιουγκοσλαβικών αεροσκαφών κατόρθωσαν να διαφύγουν στην Αίγυπτο. Εκεί προσέφεραν τις υπηρεσίες τους στη RAF μέχρι που η έλλειψη ανταλλακτικών τα έβγαλε σε αχρηστία.March 1998, p.230.

Τα τέσσερα αεροσκάφη που προορίζονταν για τη Λετονία παρέμειναν τελικά στη Γερμανία διότι η Λετονία, όπως και τα άλλα δύο Βαλτικά κράτη, ενσωματώθηκε στην ΕΣΣΔ το 1940.DORNIER DO-22K1 . Latvian Aircraft - 1918–1940. Retrieved 5 June 2009. Το 1942 τα συγκεκριμένα Do 22 δόθηκαν στη Φινλανδία και χρησιμοποιήθηκαν από την Φινλανδική Αεροπορία μέχρι το τέλος του Β΄ Παγκοσμίου Πολέμου.

Εκδόσεις

 Do 22Kj
 Εξαγωγική έκδοση για τη Γιουγκοσλαβία.

 Do 22Kg
 Εξαγωγική έκδοση για την Ελλάδα.

 Do 22Kl
 Εξαγωγική έκδοση για τη Φινλανδία.

 Do 22L
 Μοναδικό Πρωτότυπο με συμβατικό σύστημα προσγείωσης.

Χρήστες
 Ελλάδα
 Ελληνική Βασιλική Αεροπορία

 Λετονία
 Λετονική Πολεμική Αεροπορία

 Γιουγκοσλαβία 
 Δώδεκα αεροσκάφη για το Πολεμικό Ναυτικό της χώρας.

 Φινλανδία
 Τέσσερα Do 22KI για τη Φινλανδική Πολεμική Αεροπορία.Backwoods Landing Strip: Finnish Air Force aircraft

Παραπομπές

Βιβλιογραφία

Donald, David (ed.) The Encyclopedia of World Aircraft. Leicester, UK: Blitz Editions. .
Green, William. War Planes of the Second World War: Volume Six Floatplanes. London:Macdonald, 1962.

March, Daniel J. British Warplanes of World War II. London:Aerospace Publishing, 1998. .

Smith, J.R. and Kay, Antony L. German Aircraft of the Second World War. London:Putnam, 1972. .

Εξωτερικοί σύνδεσμοι

 http://greek-war-equipment.blogspot.com/search/label/air

Do 22
Κατηγορία:Αεροσκάφη του Β' Παγκοσμίου Πολέμου
Κατηγορία:Ιστορικά αεροσκάφη Ελληνικής Πολεμικής Αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Υδροπλάνα